Ζελέ με πορτοκάλι και Campari

Συνδυασμός δοκιμασμένος σε καλοκαιρινά κοκτέιλ - το πορτοκάλι με το πικρούτσικο Campari– θα μας δώσει ένα υπέροχο ζελέ αυστηρά για ενηλίκους!

125 γρ. Campari, 500 γρ. φρέσκος χυμός πορτοκαλιού (τον χειμώνα μπορούμε να χρησιμοποιήσουμε σανγκουίνια, για το ωραίο χρώμα τους), 200 γρ. ζάχαρη, 30 γρ. ζελατίνη σε φύλλα, καλοκαιρινά φρούτα της αρεσκείας μας, για το σερβίρισμα
Μουλιάζουμε τα φύλλα ζελατίνης σε κρύο νερό, μέχρι να μαλακώσουν.Βράζουμε τη ζάχαρη με τη μισή ποσότητα χυμού. Aποσύρουμε από τη φωτιά και ρίχνουμε μέσα τις ζελατίνες, στραγγισμένες από το νερό. Ανακατεύουμε να διαλυθούν και προσθέτουμε τον υπόλοιπο χυμό μαζί με το Campari.Μοιράζουμε το μείγμα σε φόρμες της αρεσκείας μας, π.χ. σε ατομικές φόρμες της πανακότα ή σε φορμάκια σιλικόνης ή ακόμα και σε ποτήρια ή μικρά μπολ – εμείς χρησιμοποιήσαμε μια πλαστική φόρμα-πυραμίδα, την οποία τοποθετήσαμε μέσα σε κανάτα, για να στέκεται όρθια. Αφήνουμε στο ψυγείο για αρκετές ώρες, έως ότου σταθεροποιηθούν τα ζελέ.Αν χρησιμοποιήσουμε φόρμες, τις βυθίζουμε σε ζεστό νερό για μερικά δευτερόλεπτα και τις αναποδογυρίζουμε σε πιάτα.Σερβίρουμε τα ζελέ με φρούτα κομμένα σε κομμάτια.
Λικέρ,Πορτοκάλι,Φρούτα